**EGYZŐKÖNYV**

**Készült:** Telki Község Képviselő-testületének 2016. február 22-én a Polgármesteri Hivatal tárgyalójában megtartott rendes nyílt üléséről.

**Jelen vannak:**

Deltai Károly Polgármester

Móczár Gábor Alpolgármester

Fillinger Zsófia Képviselő

Földvári-Nagy László Képviselő

Halász Terézia Képviselő

Szigeti Antal Képviselő

dr. Vida Rolland Képviselő

dr. Lack Mónika Jegyző

**Deltai Károly Polgármester** köszönti a testület tagjait és a megjelenteket. Megállapítja, hogy a Képviselő testület határozatképes 7 fő képviselő van jelen, az ülést megnyitja.

Telki Község Képviselő-testülete (egyhangú szavazattal - 7 fő képviselő volt jelen a szavazáskor) határozathozatal mellőzésével az alábbi napirendet fogadta el:

Napirend

1./ Az önkormányzat 2016. évi költségvetési rendeletének elfogadása

**Előterjesztő: Polgármester**

2./Zsámbéki Mentőállomás támogatási kérelméről

**Előterjesztő: Polgármester**

3./Egyesületek, alapítványok, társadalmi szervezetek 2016. évi támogatása

**Előterjesztő: Alpolgármester**

4**./** Az építményadóról és a telekadóról szólóhelyi rendelet felülvizsgálata

**Előterjesztő: Polgármester**

5./Igazgatási szünet elrendeléséről

**Előterjesztő: Jegyző**

6./A Polgármester szabadságolási ütemtervének jóváhagyásáról

**Előterjesztő: Jegyző**

7./Fogászati ügyeleti tevékenység ellátására

**Előterjesztő: Polgármester**

8./ Helyi esélyegyenlőségi program felülvizsgálatáról

**Előterjesztő: Jegyző**

9./Telki 36/1, 37/3 és 37/4 hrsz-ú ingatlanok ingatlanrendezéséről

**Előterjesztő: Polgármester**

**Napirendek tárgyalása**

**Fillinger Zsófia képviselő**: A február 12-i ülés milyen ülés, rendes vagy rendkívüli ülés volt.

**dr. Lack Mónika jegyző**: rendes ülés.

**Fillinger Zsófia képviselő:** Mennyi rendes ülés lehet, nem csak a munkaterv szerinti ülések.

**Szigeti Antal képviselő**: A rendes ülés és a rendkívüli ülés attól tér el egymástól, hogy mások az összehívásának szabályai. A rendkívüli ülést 24 órával előbb kell összehívni, akkor beszélünk rendkívüli ülésről.

**1./ Az önkormányzat 2016. évi költségvetési rendeletének elfogadása**

**Előterjesztő: Polgármester**

*Az előterjesztés a jegyzőkönyv melléklete.*

**Deltai Károly Polgármester**: A Pénzügyi Bizottság az elmúlt ülésen tárgyalta és elfogadásra javasolta a költségvetésről szóló rendelet-tervezetet. Ezt teszem fel szavazásra.

**dr. Vida Rolland képviselő:** Az egészségház építését nem látom az anyagba.

**Deltai Károly Polgármester**: Igen valóban nincsen benne, ha kell majd módosítjuk a költségvetést.

**Telki Község Képviselő-testülete ( 5 igen szavazattal, 2 tartózkodással - 7 fő képviselő volt jelen a szavazáskor) megalkotta a 1/2016.( II.25.) Ör. számú rendeletét.**

*A rendelet a jegyzőkönyv melléklete.*

**2./Zsámbéki Mentőállomás támogatási kérelméről**

**Előterjesztő: Polgármester**

*Az előterjesztés a jegyzőkönyv melléklete.*

**Deltai Károly Polgármester**: A Pénzügyi Bizottság által elfogadott határozati javaslatot teszi fel szavazásra, a bizottság 35.000.- Ft-tal javasolja támogatni a kérelmet.

**Halász Terézia képviselő:** A Szociális Bizottság is 35.000.- Ft –al javasolja támogatni.

A Képviselő testület 7 igen szavazattal egyhangúan az alábbi határozatot hozta.

**Telki község**

**Képviselő-testülete**

**19/2016.( II.22.) Öh.** **számú**

**Határozata**

**Zsámbéki Mentőállomás**

**támogatási kérelméről**

Telki község Önkormányzata Képviselő-testülete a Zsámbéki Mentőállomás támogatásáról szóló előterjesztést megtárgyalta és az alábbi határozatot hozta:

A képviselő-testület úgy határozott, hogy 2016 -ben 35.000 ,-Ft-tal kívánja támogatni az Országos Mentőszolgálat Zsámbéki Mentőállomását az Országos Mentőszolgálat Alapítványon keresztül.

Felkéri a polgármestert, hogy a szükséges fedezet biztosítását követően az összeg átutalásáról gondoskodjon.

Határidő: 2016. március 31.

Felelős: Polgármester

**3./Egyesületek, alapítványok, társadalmi szervezetek 2016. évi támogatása**

**Előterjesztő: Alpolgármester**

*Az előterjesztés a jegyzőkönyv melléklete.*

Deltai Károly Polgármester a Pénzügyi Bizottság által elfogadott határozati javaslatot teszi fel szavazásra. A Pénzügyi Bizottság az alpolgármester javaslatával ellentétben 80.000.- Ft helyett 100.000.- Ft támogatást javasolt a Telki Női Karnak.

A Képviselő testület 7 igen szavazattal egyhangúan az alábbi határozatot hozta.

**Telki község**

**Képviselő-testülete**

**20/2016. (II.22.) Öh. számú**

**Határozata**

**Egyesületek, alapítványok, társadalmi szervezetek**

 **2016. évi támogatásáról**

Telki község Képviselő-testülete pályázatot írt ki a helyben működő egyesületeket, alapítványokat, társadalmi szervezeteket 2016. évi támogatására.

A pályázati felhívásra 7 szervezet jelentkezett.

A Képviselő-testület megállapítja, hogy a pályázatok megfelelnek a pályázati felhívásban megfogalmazott kritériumoknak.

A Képviselő-testület a helyben működő egyesületek, alapítványok, társadalmi szervezetek 2016. évi támogatásának összegét, célját a következők szerint határozza meg.

|  |  |  |
| --- | --- | --- |
| **Szervezet** | **Javaslat****Támogatás összege** **(eFt)** | **Támogatás célja** |
| Telki SE | 300 | országos szakszövetségi és nevezési díjainak és sporteszközeinek támogatása, helyi rendezvények és versenyek támogatása |
| KOKUKKEgyesület | 100 | 2015. évi kulturális, faluszépítő, környezetvédelmi programok, illetve tevékenységek költségei |
| Telki Női Kar | 100 | 2016.évi fenntartási költségek |
| 1002. sz. Néri Szent FülöpCserkészcsapat  | 150 | Nyári táborozás költségének támogatása |
| Polgárőrség Bűnmegelőzési Egyesület |  500 | Közbiztonság javításához éjszakai járőrözések biztosításának támogatása,gépjármű használat, eszköz beszerzés, évzáró rendezvény |
| Budajenő-Telki Székely Társulat | 100 | Utazási költségek |
| Csibe Bölcsi Magánbölcsöde | 0 | gyerekbútorok beszerzése |

A Képviselő-testület felhatalmazza a polgármestert, hogy a támogatási szerződéseket megkösse.

**Felelős:** Polgármester

**Határidő:** 2016. április 30.

**4./ Az építményadóról és a telekadóról szóló helyi rendelet felülvizsgálata**

**Előterjesztő: Polgármester**

Deltai Károly Polgármester a Pénzügyi Bizottság által elfogadott rendelet-tervezetet teszi fel szavazásra.

**Telki Község Képviselő-testülete ( 7 igen szavazattal - 7 fő képviselő volt jelen a szavazáskor) megalkotta a 2/2016.( II.25.) Ör. számú rendeletét.**

*A rendelet a jegyzőkönyv melléklete.*

Deltai Károly Polgármester a Pénzügyi Bizottság által elfogadott rendelet-tervezetet teszi fel szavazásra.

**Telki Község Képviselő-testülete ( 6 igen szavazattal, egy tartózkodással -7 fő volt jelen a szavazáskor) megalkotta a 3/2016.( II.25.) Ör. számú rendeletét.**

*A rendelet a jegyzőkönyv melléklete.*

**Deltai Károly polgármester:** Szigeti képviselő úrnak volt egy javaslata, foglaljuk határozatba, miszerint novemberben visszatérünk a telekadó tekintetében a kedvezmények kérdésére.

Deltai Károly Polgármester a határozati javaslatot teszi fel szavazásra.

A Képviselő testület 7 igen szavazattal egyhangúlag az alábbi határozatot hozta.

**Telki község**

**Képviselő-testülete
21/2016. (II.22.) Öh. sz. határozata**

A képviselő-testület úgy határozott, hogy novemberi adó rendelet felülvizsgálati időszak előtt tűzzük újra napirendre és vizsgáljunk meg a telekadó rendeletet, hogy változott-e valami körülmény a kedvezmények tekintetében.

Felelős: Jegyző

Határidő: folyamatos

**5./Igazgatási szünet elrendeléséről**

**Előterjesztő: Jegyző**

*Az előterjesztés a jegyzőkönyv melléklete.*

Deltai Károly Polgármester az eredeti előterjesztés szerinti határozati javaslatot teszi fel szavazásra.

**Telki Község Képviselő-testülete ( 6 igen szavazattal, egy tartózkodással - 7 fő képviselő volt jelen a szavazáskor) megalkotta a 4/2016.( II.25.) Ör. számú rendeletét.**

*A rendelet a jegyzőkönyv melléklete.*

**6./A Polgármester szabadságolási ütemtervének jóváhagyásáról**

**Előterjesztő: Jegyző**

*Az előterjesztés a jegyzőkönyv melléklete.*

Deltai Károly Polgármester az előterjesztés szerinti határozati javaslatot teszi fel szavazásra.

A Képviselő testület 6 igen szavazattal és egy tartózkodással az alábbi határozatot hozta.

**Telki község**

**Képviselő-testülete
22/2016. (II.22.) Öh. sz. határozata**

**A Polgármester szabadságolási ütemtervének jóváhagyásáról**

Telki község képviselő-testületet Deltai Károly polgármester 2016. évi szabadságolási ütemtervét az alábbiak szerint fogadja el.

Március 3-17 9 nap

Július 4-augusztus 5 25 nap

November 30. 1 nap

December 19-30 9 nap

**Összesen:** 44 nap

A képviselő-testület felkéri az Jegyzőt, hogy a szükséges intézkedéseket tegye meg.

Felelős: Jegyző

Határidő: folyamatos

**7./Fogászati ügyeleti tevékenység ellátására**

**Előterjesztő: Polgármester**

*Az előterjesztés a jegyzőkönyv melléklete.*

A Képviselő testület 7 igen szavazattal egyhangúlag az alábbi határozatot hozta.

**Telki Község**

**Képviselő-testülete**

**23/2016.(II.22.)Öh. számú**

**Határozata**

**Fogorvosi ügyelet kérdéséről**

Telki község Képviselő-testülete úgy határoz, hogy a fogorvosi ügyeleti ellátásra feladat ellátási szerződést köt a Baumann Dental és Marketing Kft-vel.

A fogorvosi ügyeletet a 2051 Biatorbágy, Szabadság út 8. szám alatti rendelőben biztosítaná.

Az ügyeleti ellátáshoz a képviselő-testület havi 45.000.- Ft összegű támogatást biztosít.

A képviselő-testület egyidejűleg a 131/2015.(XI.30 ) Öh. számú határozatát visszavonja.

Határidő: 2016. február 29.

Felelős: Polgármester

**8./ Helyi esélyegyenlőségi program felülvizsgálatáról**

**Előterjesztő: Jegyző**

*Az előterjesztés a jegyzőkönyv melléklete.*

Deltai Károly Polgármester az előterjesztés szerinti határozati javaslatot teszi fel szavazásra.

A Képviselő testület 7 igen szavazattal egyhangúlag az alábbi határozatot hozta.

**Telki község**

**Képviselő-testülete**

**24/2016. (II.22) Öh. számú**

**Határozata**

**Helyi esélyegyenlőségi program felülvizsgálatának**

**elfogadásáról**

Telki Község Önkormányzatának Képviselő-testülete - az egyenlő bánásmódról és az esélyegyenlőség előmozdításáról szóló 2003. évi CXXV. törvény 31.§-ában foglaltak alapján Telki Község Önkormányzata 2013-2018 évekre szóló Helyi Esélyegyenlőségi Programjának 2016.évi felülvizsgálatát a melléklet szerint fogadja el.

Határidő: 2016. február 28.

Felelős: Esélyegyenlőségi referens

**9./Telki 36/1, 37/3 és 37/4 hrsz-ú ingatlanok ingatlanrendezéséről**

**Előterjesztő: Polgármester**

*Az előterjesztés a jegyzőkönyv melléklete.*

Deltai Károly Polgármester az előterjesztés szerinti határozati javaslatot teszi fel szavazásra.

A Képviselő testület 7 igen szavazattal egyhangúlag az alábbi határozatot hozta.

**Telki község**

**Képviselő-testülete**

**25/2016. (II.22.) Öh. számú**

**Határozata**

**Telki Kőrisfa utca 36/1, 37/3 és 37/4 hrsz-ú ingatlanok szabályzásához kapcsolódó területrendezés**

Telki Község Képviselő-testületea Kőrisfa utca Helyi Építési Szabályzat és Szabályozási Terv (a továbbiakban: HÉSZ) szerinti szabályozási szélességének kialakítása érdekében ingatlanrendezési szerződést köt a Telki, Kőrisfa utca 36/1, 37/3 és7/4 hrsz-ú ingatlanok tulajdonosaival.

Az ingatlanrendezési szerződés a határozat **melléklet**e

A Képviselő-testület felhatalmazza a polgármestert a szerződés aláírására.

Az ingatlanrendezési szerződés ingatlan-nyilvántartáson történő átvezetését követően az önkormányzat ingatlan-vagyon kataszterét módosítani kell.

**Felelős:** Polgármester

 Jegyző

**Határidő:** 2016. március 31.

Több hozzászólás nem volt. Deltai Károly polgármester megköszöni a képviselőknek a részvételt és az ülést bezárja.

dr. Lack Mónika Deltai Károly

 Jegyző Polgármester